# data[].attributes.body
Vi har i dag arbejdet med Mål 4:

Eleven kan anvende viden om fysisk, psykisk, social og åndelig smerte samt gældende lovgivning og instrukser til at indgå det tværprofessionelle samarbejde om smertelindring.

Derudover har vi arbejdet med totalsmertemodellen. Den går ud på at man ser hele mennesket i stedet for kun den fysiske smerte som der er lige for. Man skal også kigge på den psykiske, sociale og åndelige del af smerten. Derfor ser man holistisk på det, så man får det hele med i sine observationer og sine løsninger på problemet.

Vi har set en kort dokumentar omkring en mor der lider af kroniske smerter, og så har vi forsøgt at observere hvilke aspekter af totalsmertemodellen der spiller ind i hendes smerter. Der var lidt af det hele, og det gav et godt og hurtigt indblik i hvor vigtige de andre aspekter - udover fysisk smerte - egentlige er. Man kan sige at patienten/borgeren skal leve med sin kroniske sygdom, og så er det vores opgave at lindre så godt vi kan. Dette kan udover fysisk, så være f.eks:

Psykisk: angst, depression, frygt.

Socialt: isolation, ensomhed, rolle i samfundet/hjemmet/vennekredsen

Åndeligt: mening med det hele, hvorfor lige mig?, håb for fremtiden og troen på det.

# data[].attributes.body
Max er 83 år, og fik en hjerneblødning for 15 år siden. Han blev opereret i Thailand, hvor det skete i lufthavnen. De fjernede en del af hans kranie i højre side, for at lette trykket. Så vidt jeg husker så fjernede de også en del af hjernen. Derfor render han nu med et åbent "sår", på 10cm2 hvor man kan kigge ind til hjernen. Jeg kan ikke huske hvad det hedder, men han skal leve med det resten af livet. Han har daglige smerter og bliver smertelindret med forskellig medicin. Der kommer puds ud flere gang dagligt, og det skal derfor vaskes flere gange dagligt.

Totalsmertemodellen anvendt:

Fysisk: tryksmerter i såret, stor kløen, hovedpine, dårlig motorik og taleevne.

De fysiske smerter Max oplever gør at han ingen mulighed har for at leve et selvstændigt liv. Han kan kun holde ud at være til, hvis han får den nødvendige medicin, og uden den kan han ikke andet end at ligge i sengen. Men når han får og indtager sin medicin som han skal, så fungerer hans hverdag.

Psykisk: hjerneskadet, dårlig hukommelse, lider af hallucinationer, tror at han hele tiden skal til lægen og bliver bange, følelsesmæssigt ramt.

De psykiske smerter gør at han har svært ved ADL aktiviteter. Han glemmer når han skal gøre noget, og glemmer også hvis han lige har udført noget, så han har brug for konstant opsyn for at kunne klare dagene, for ellers så går han sig bare en tur uden tøj på. Men når han bliver mindet om hvad han skal og hvorfor han skal det, så gør han det også. Så han forstår fuldt ud hvad vi siger til ham, og vi kan godt forklare ham ting.

Socialt: Isoleret fra alle og især familien er savnet. Hans status som familiens overhoved og chef i en større koncern, er noget han taler meget og ofte om. Han elskede at rejse.

De sociale smerter påvirker Max meget, han savner sin familie utrolig meget, og han forstår ikke helt hvad der er sket. Han taler meget om sit tidligere arbejdsliv og fortæller stolt om sine bedrifter. Han taler derudover også meget om sine mange rejser til alverdens lande. Alt det er ting Max ikke kan/har mere, og man kan tydeligt høre på ham at savnet er stort. "Heldigvis" gør hans hukommelse så han glemmer det hurtigt igen, og hans hjerneskade gør at man kan aflede hans savn ved at tale om det med ham, og ved at finde på andre aktiviteter.

Åndeligt: Der er ikke rigtig nok kontakt til Max til at kunne få svar på sådanne ting. Men han er kristen og tror stadig på gud. Men hvor dybt det stikker er svært at finde ud af. Ikke fordi han afviser at tale om det, men fordi han ikke helt forstår dybden i spørgsmålet. Det virker til at han er afklaret med at han har levet et godt og langt liv, og at han acceptere sin situation. Man kan også tage ham i at lave sjov med det, og han elsker i det hele taget bare at grine.

# data[].attributes.body
Vi har talt om psykisk smerte og set nogle eksempler på dette på film. Vi har også prøvet at lejre hinanden, og det fungerede rigtig godt synes jeg. Det var spændende at mærke forskellen på hvordan man ligger og hvor stor forskel der er på om man er lejret ordentligt eller ej. Vores gruppe havde lidt problemer men efter vi talte med Casper gik det bare godt. Han sagde blandt andet at det var meget individuelt hvordan folk lå bedst, og det gav god mening og satte tingene lidt mere på plads. Så det var rigtig fedt at prøve!

Vi så også en film omkring en pige med skizofreni, og den var overraskende god. Udover slutningen var lidt hollywood agtig. Men den gav et helt vildt godt indblik i hvordan det kan være at leve med psykisk sygdom. Både som patient og pårørende.

En god dag hvor jeg synes jeg har lært en masse :)

# data[].attributes.body
syg

# data[].attributes.body
I dag har vi arbejdet med socialt smerte, og vi har blandt andet set et par korte dokumentar film og en længere. De to korte gav god mening, hvor det viser at socialt smerte er rimelig usynlig ved første øjekast, men hvor meget det egentlig kan fylde. Den sidste var meget barsk synes jeg. Og den ramte tæt på og gjorde mig trist. Men den var også god og lærerig. Den viser at alle har brug for at være sociale, selv folk der ikke rigtig kan rumme det har stadig brug for det, og det kan godt være lidt af et paradoks. Det synes jeg der er flere eksempler på i filmen, f.eks. hvor John bliver enormt glad for at hans ven kommer, men samtidig i sidste ende bliver skuffet over ham og træt af ham.

# data[].attributes.body
Vi har lavet simulationer omkring tværfagligt samarbejde.

Sarah har videoer på sin padlet.

Vi har også arbejdet med sygdommen gigt, og dens påvirkning på de forskellige smerter. Derudover havde vi besøg af 2 ældre damer fra gigtforeningen som hold et oplæg for os, og vi stillede efterfølgende spørgsmål. Til sidst arbejdede vi med vores caseperson til den kommende case vi skal arbejde med i den sidste del af ugen.